Diari Oficial de la Generalitat Valenciana


Sumari del DOGV 6044, del 26-06-2009 (2009/7324)

Informació pública de l'aprovació del Programa d'Actuació Integrada de la Unitat d'Execució UE-1 de sòl urbà.
-------------------------------------------------------------------------------------------------------------

### Dades del document

Número de DOGV
:   6044

Data del DOGV
:   26-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7324


Data del document
:   11-06-2009

Organisme emissor
:   Ajuntament de Traiguera

Tipus de document
:   Informació Pública

Descriptors 

:   * Traiguera
    * administració local
    * pla d'urbanisme

Informació pública de l'aprovació del Programa d'Actuació Integrada de la Unitat d'Execució UE-1 de sòl urbà. [2009/7324]  
Vist el projecte de Programa d'Actuació Integrada de la Unitat d'Execució Núm. 1 de sòl urbà de Traiguera, del qual és promotor l'Ajuntament de Traiguera i que consta dels següents documents: memòria, alternativa tècnica, proposició juridicoeconòmica, segons el que disposa l'article 128 de la Llei Urbanística Valenciana, en relació amb els articles 269 i ss del Reglament d'Ordenació i Gestió Territorial i Urbanística.  
El Ple de l'Ajuntament acorda, per majoria absoluta, amb els vots favorables dels regidors del Partit Popular i l'abstenció dels regidors del PSOE:  
Primer. Optar pel procediment de gestió directa municipal per al desenvolupament del Programa d'Actuació Integrada de la Unitat d'Execució Núm. 1 de sòl urbà de Traiguera, que consta d'alternativa tècnica, proposició juridicoeconòmica i projecte de reparcel·lació voluntària, tot això de conformitat amb els articles 118.1 i 128 de la Llei 16/2005, de 30 de desembre, de la Generalitat, Urbanística Valenciana (LUV) i 269 i següents del Reglament d'Ordenació i Gestió Territorial i Urbanística (ROGTU).  
Segon. Sotmetre a informació pública la documentació integrant del Programa d'Actuació Integrada de la Unitat d'Execució\_1 de sòl urbà de Traiguera, de conformitat amb l'article 272 del ROGTU, per mitjà d'un anunci publicat en el Diari Oficial de la Comunitat Valenciana i, simultàniament, o amb posterioritat, en un periòdic d'àmplia difusió en el municipi.  
Tercer. Remetre notificació formal i individualitzada als interessats i als que consten en el Cadastre com a titulars de drets afectats per l'actuació proposada.   
En el dit anunci es farà constar la possibilitat de formular al·legacions al contingut de la documentació en el termini de 20 dies a comptar de l'endemà de l'última publicació de l'anunci o des de la recepció de l'avís si és posterior.  
Així mateix, s'indicarà que no pertoca la presentació d'alternatives tècniques ni proposicions juridicoeconòmiques, per desenvolupar-se per gestió directa municipal.   
Quart. Els compromisos d'inversió i gestió ascendeixen a 141.764,48 euros (sense IVA) desglossat de la manera següent:  
Cost d'obres: 100.000 €  
Cost de projectes: 41.764,48 €  
Per a l'execució del programa hi ha consignació pressupostària en la partida 5.611.03 en el pressupost municipal 2009.  
Quint. Les càrregues d'urbanització que repercutirà l'Ajuntament als propietaris dels terrenys ascendeixen a un total de 121.000 euros, que s'abonaran en tres terminis: el primer, per 30.000 euros als 10 dies de l'acord plenari aprovatori, el segon per 45.500 euros al gener de 2010 i el tercer per 45.500 euros al gener de 2011.  
La documentació podrà ser consultada en les oficines de l'Ajuntament de Traiguera, i les al·legacions podran presentar-se en el Registre General de l'Ajuntament, o en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Traiguera, 18 de juny de 2009.- L'alcalde: Carlos Roda Esteller.